Document ID: /roh_data/filtered/fineweb-2-filterrobots_roh.jsonl.gz/13444

Sonda avantmezdi curt avant las 11 èn passa 300 senioras e seniors sa rimnads sin la plazza d'Alexander a Cuira. La raschun è stada in flashmob. Pia in'acziun en quai senn spontana, mo ils sautunzs e sa chapescha ils organisaturs savevan da quai. Ils passants èn vegnids surprais.
Flashmob per mussar ch'er seniors han anc schlantsch
Il flashmob è vegnì fatg a chaschun dal di internaziunal da persunas pli passadas ed al di mundial da la musica. La finamira è da mussar ch’er persunas pli passadas han anc schlantsch ed elan e ch’er els han plaschair vid la musica e vid il moviment. Che las senioras ed ils seniors han gì plaschair han ins vesì. Tuts avevan in surrir en fatscha ed han sautà plain svung.
RR novitads 15:00